Kindlustusleping (1887–1890)

Kindlustusleping oli salajane lepe Saksamaa ja Venemaa vahel, mis kehtis aastatel 1887–1890. Sellest teadsid vaid Berliini ja Peterburi kõrgemad ametnikud. Kindlustusleping oli osa Saksa kantsleri Otto von Bismarcki liitude ja lepingute võrgustikust, millega ta proovis ühelt poolt hoida rahu Euroopas ning teiselt poolt tagada Saksamaa majandusliku, diplomaatilise ja poliitilise domineerimise. Leping vähendas pingeid Saksamaa ja Venemaa vahel.

Kindlustuslepinguga võtsid pooled endale kohustuse jääda neutraalseks, juhul kui teine pool peaks sattuma konflikti mõne kolmanda suurriigiga, erandid tehti juhuks, kui Saksamaa peaks ründama Prantsusmaad või Venemaa Austria-Ungarit. Saksamaa tuli Venemaale vastu muutes oma hoiakut Bulgaaria ja Ida-Rumeelia osas, tunnustas Venemaa mõjusfääri nendes piirkondades ning lubas aidata Venemaal kontrollida Musta merd. Kui Bismarck 1890. aastal erru läks, veensid tema oponendid Saksamaa keisrit, et kindlustusleping on liiga venemeelne ning seda ei tohiks uuendada. Nii leping ise kui 1ka selle tühistamine olid salajased. Venemaa ei tahtnud kindlustuslepingut tühistada ning pidi hakkama otsima uusi liitlasi, sellega sai alguse Prantsuse-Vene liit. Ajaloolaste hinnangul oli uus liit Saksamaa jaoks katastroofiline ning üks esimese maailmasõja põhjustest.George F. Kennan, "The Aftermath of the Reinsurance Treaty" in his The Decline of Bismarck's European Order (Princeton UP, 1981) pp. 343–358.

Vaata ka
 1881. aasta Austria-Serbia liit
 Björkö leping
 Rahvusvahelised suhted (1814–1919)

Viited

Kirjandus
 Sempell, Charlotte. “The Constitutional and Political Problems of the Second Chancellor, Leo Von Caprivi.” Journal of Modern History 25#3 (1953), pp. 234–254 online.
 Eyck, Erich. Bismarck and the German empire (1968) pp. 289–298.
 Kennan, George Frost. The Decline of Bismarck's European Order (Princeton UP, 1981) pp. 462, 254–408 passim. online
 Rich, Norman. Great power diplomacy, 1814–1914 (1992) pp. 244–262
 Taylor, A.J.P. The Struggle for Mastery in Europe, 1848–1918. (1954) pp. 316–319.

Kategooria:Rahvusvahelised lepingud
Kategooria:Venemaa Keisririik
Kategooria:Saksa keisririik
Kategooria:Saksa keisririigi sõjandus
Kategooria:Venemaa keisririigi sõjandus